જન જાગૃતિ માટે શાળાના બાળકો દ્વારા વલસાડ શહેરના મુખ્ય માર્ગો ઉપર રેલી આકારે ફરી લોકોને સફાઈ વિષે જાગૃત કરવામાં આવ્યા હતા. સ્વચ્છ ભારત સ્વચ્છ વલસાડના નારા સાથે રેલી નીકળી હતી. રેલીની શરૂઆત પૂર્વે સ્પોર્ટ કોમ્લેક્ષ તથા તેની આજુ બાજુના વિસ્તારોમાં સ્લમ વિસ્તારોમાં, મોગરાવાડી ઝોન ખાતે આવેલી પ્રાથમિક શાળાની આજુ બાજુના વિસ્તારમાં સ્વચ્છતાની જાગૃતિ માટે જન જાગૃતિ અભિયાન કરવામાં આવ્યું હતું જેમાં જિલ્લા ભાજપ પ્રમુખ કનુભાઈ દેસાઈ, વલસાડ ધારાસભ્ય ભરતભાઈ પટેલ, નગર પાલિકા પ્રમુખ પંકજભાઈ આહીર, નગર પાલિકા શાસક પક્ષના નેતા સોનલબેન સોલંકી, નગર પાલિકા ઉપ પ્રમુખ ઉર્મિબેન દેસાઈ તથા નગર પાલિકાના સભ્યો ઉપસ્થિત રહ્યા હતા. તથા સંખ્યામાં નગર જનો ઉપસ્થિત રહ્યા હતા.